शादी के बाद गारंटीड रिटर्न प्लान रहेगा सही, जानें कब कौन सा इंश्योरेंस प्लान फायदेमंद
insurance, Simple term plan, life insurance, करिअर शुरू होने से रिटायरमेंट तक अलग-अलग टर्म इंश्योरेंस,
युवा अवस्था में जरूरतें अलग होती हैं। शादी के बाद हालात बदल जाते हैं। फिर रिटायरमेंट और उसके बाद सुपर सीनियर सिटीजन बनने के बाद अलग तरीके की वित्तीय सुरक्षा की जरूरत होगी। जाहिर है, जीवन के हर चरण में एक जैसा लाइफ इंश्योरेंस व्यावहारिक नहीं है। इस नजरिये से इंश्योरेंस प्लानिंग कैसी हो, बता रहे हैं ICICI प्रूडेंशियल लाइफ के चीफ डिस्ट्रीब्यूशन ऑफिसर अमित पालटा...
करिअर की शुरुआतः सिम्पल टर्म प्लान
पढ़ाई खत्म करने के बाद पहली नौकरी के साथ ही भविष्य के लिए मजबूत वित्तीय आधार बनाने की तैयारी होनी चाहिए। इस उम्र में टर्म प्लान लेना अच्छा होता है। ये किफायती प्रीमियम पर मिलते हैं और पॉलिसी होल्डर को लंबी अवधि के लिए लाइफ कवर देते हैं।
शादी के बाद: गारंटीड रिटर्न प्लान
ये समय लंबी अवधि के लक्ष्यों के लिए पैसे जमा करने का होता है। घर और कार लेना इसमें शामिल है। जीवन के इस पड़ाव पर परिवार को वित्तीय सुरक्षा देने के लिए टर्म प्लान के साथ ही लॉन्ग टर्म सेविंग प्लान जैसे गारंटीड रिटर्न प्लान काफी मददगार साबित होते हैं।
रिटायरमेंट: एन्युटी प्लान
लाइफ इंश्योरेंस कंपनियों के एन्युटी प्रोडक्ट जीवन भर किसी भी तरह की अस्थिरता से सुरक्षित नियमित आय के साधन हैं। एन्युटी प्रोडक्ट जॉइंट लाइफ ऑप्शन भी देते
हैं। इससे प्राइमरी पॉलिसी होल्डर के निधन के बाद भी जीवनसाथी को नियमित आय की गारंटी मिलती है।
सुपर सीनियर सिटीजन: सेविंग्स पॉलिसी
जीवन का ये पड़ाव सेविंग्स पॉलिसी में किए गए निवेश की मैच्युरिटी का आनंद उठाने का मौका होता है। इस दौरान नई बचत पॉलिसी में निवेश कर सकते हैं। इसकी मैच्युरिटी से होने वाली आय बच्चों या नाती-पोतों को विरासत के उपहार स्वरूप मिल सकती है।